
 OBEC MIKUŠOVCE 
OBECNÝ ÚRAD MIKUŠOVCE 22, 018 57 MIKUŠOVCE
Č. j.:  523/57/2020-EB42-5 



             V  Mikušovciach, dňa 23.11.2020
Vec:        
                                           Oznámenie.
o začatí konania vo veci vydania súhlasu na výrub 1 ks dreviny, ktorá rastie na pozemku KNC 479 na  
LV č. 212 – trvalý trávny porast v k. ú. Mikušovce pri Pruskom.  
Obec Mikušovce, ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. o prechode niektorých kompetencií  z orgánov štátnej  správy  na  obce  a  na  vyššie  územné celky v znení neskorších predpisov a podľa § 69 písm. d) zákona  č. 543/2002  Z. z. o ochrane prírody a krajiny v znení neskorších predpisov (ďalej len „zákon“), na základe doručenej žiadosti č. 510/57/2020 zo dňa 21.10.2020, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“)                   
                                          oznamuje začatie konania
vo veci vydania súhlasu podľa § 47 ods. 3 zákona na výrub 1 ks dreviny  druhu: jaseň štíhly s obvodom kmeňa 257 cm nad zemou, ktorý rastie na pozemku KNC 479  v k. ú. Mikušovce pri Pruskom. Žiadosť bola odôvodnená tým, že drevina ohrozuje majetok, strom je vyschnutý, o čom svedčí priložená fotodokumentácia. 
Správny orgán za účelom objasnenia veci podľa § 21 a § 38 správneho poriadku     
                                         nariaďuje
ústne pojednávanie spojené s miestnou ohliadkou, ktoré sa uskutoční dňa
27.11.2020 (piatok) o 10,00 hod.
                          so stretnutím pozvaných na pozemku KNC 479 v k. ú. Mikušovce pri Pruskom.
Podľa § 33 ods. 2 správneho poriadku má účastník konania možnosť, aby sa pred vydaním rozhodnutia mohol vyjadriť k jeho podkladom a k spôsobom jeho zistenia,  navrhnúť jeho doplnenie pri ústnom pojednávaní a miestnej ohliadke, ako aj počas celého konania.  
Podľa § 82 ods. 5 zákona,  ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov.

